Lav et referat af nedenstående tekst:

Tekst:
Det danske badmintonlandshold har helt uden at spille booket en plads i kvartfinalerne ved VM for hold, det såkaldte Sudirman Cup. Det var Japan, der sikrede det danske avancement, da japanerne mandag slog Singapore med 5-0 i kampe i Danmarks gruppe. Jan Ø. Jørgensen og holdkammeraterne på det danske hold besejrede selv Singapore søndag med 4-1, og dermed slutter Singapore sidst i gruppen. Danmark skal tirsdag møde Japan i en kamp, der skal afgøre hvilken af de to nationer, der går videre til kvartfinalerne som henholdsvis etter og toer. Danmark repræsenteres ved Sudirman Cup af Joachim Fischer Nielsen og Christinna Pedersen i mixeddouble, Carsten Mogensen og Mathias Boe i herredouble, Christinna Pedersen og Kamilla Rytter Juhl i damedouble samt Line Kjærsfeldt og Jan Ø. Jørgensen i singlerækkerne.

Referat:
Uden at spille er det danske badmintonlandshold videre til kvartfinalerne ved Sudirman Cup i Kuala Lumpur.